BODOLAND रादाब: मुसलपुर, 12 मे : मिरु बर’ थुनलाइ आफादा मोनसे समनि आसाम साहित्य सभानि आफादगिरि , गागि खौरांगिरि आरो असमिया थुनलाइनि  सासे  गोख्रों लिरगिरि हेमेन बरगहाइनि हरखाबै थैनायाव गोथौयै दुखु मोननाय फोरमायदों । गुवाहाटी जि एन आर सि देहा फाहामसालिआव  फाहामथाय लाबाय थादोंबाबो बुधवारखालि फुंबिलि 7 बाजिआव  हरखाबै रुंसारि जायो । हेमेन बरगहाइ बर’ रावखौ भारत हादरनि 8थि सिडिउल फारिलाइ सोनायाव एसेबाबो मदद होदोंमोन । बिथांआ 1978 माइथाइयाव साहित्य एकाडेमि बान्थाबो मोननो हादोंमोन बिथांनि हरखाबै रुंसारि जानायाव बर’ थुनलाइ आफादा गोथौयै दुखु मोननाय फोरमायनायजों लोगोसेनो बिथांनि जिउमाया गोजोन सान्थिनि थाखाय आरज’ गाबो ।